Lilla Friflygcup`og TWITA (the winner takes all) nær Ørebro I Sverige.

Flere modellflygere reiste til Ørebro for å delta i 2 avslappende stevner fordelt på småklasser  
og standard klasser inne friflukt helga den 20-21 sept.  
De fleste nordmennene leide seg inn på et vandrerhjem midt i Ørebro , med unntak av   
Atle Klungrehaug som fikk husrom på et hotell i nærheten.

Dag Larsen fra Tynset deltok i F1H og F1B, men fikk også kjørt noen treningsrunder med F1A.  
Ole Torgersen med Hildur som hjelper deltok i P30 og F1B, Tor Bortne deltok også i P30 og F1B. Atle Klungrehaug deltok i F1H og F1A, mens undertegnede deltok i P30,F1H og F1B.

Svenskene arrangerer landskamp i småklassene, noe vi aldri greier å vinne, men vi kommer da på andreplass. Alltid hyggelig å fly sammen med våre svenske venner på åkermarken utenfor Kumla.  
Mens dagen derpå, blir det arrangert uttagingsstevne for svenskene, som vi får lov å delta på. Her går startkontingenten uavkortet til vinneren.

Lørdagen startet med lave tåkeskyer og nærmest vindstille, men etter 1 times ventetid begynte det å lette såpass at vi kunne starte de letteste klassene.  
Ole og Tor startet med P 30, mens Dag Atle og jeg startet med F1H. Det skulle flys 4 runder fram til en bestemt tid.  
Tor og Ole fly sine P 30 veldig bra og kapret henholdsvis 2 og 3 plass, mens jeg greide en 7.plass av i alt 14 deltagere.  
I F1H gikk det ikke riktig så bra, men jeg fikk en 4 plass mens Atle og Dag fikk henholdsvis 7 og 8 plass av 10 deltagere. Dette telte også sammen med den totale friflygcup`n i Sverige og da jeg hadde deltatt også i denne klassen under Swedish Cup sine småklasser, fikk jeg tildelt en bronsemedalje. Svenskene vant landskampen som alltid.

Neste morgen startet vi litt tidligere og nå var det de store klassene som skulle flys.  
Vi fant oss et bra sted med god klaring til skogen i alle retninger, det er bare noen kanaler  
som gjør hjemhentingen noe usikker på dette området.  
Det var kun Atle som fløy F1A av oss nordmenn, vi andre fløy F1B.  
Myer bra flyginger av oss nordmenn denne dagen, og etter 4 runder var det kun 3 med fult i F1A og 4 I F1B. Vi foreslo derfor å kjøre en forlenget 5 runde med 7 min. maks, da det allerede hadde regnet i 2 runder, og dermed slippe en ekstra flyoffrunde i regnværet.

Dette gikk svært bra for Atle, makset og slo Pelle og Kosma og dermed vant hele F1A klassen og tok pengeprisen. I F1B var det ingen som makset, men Nilserik Hollander fant beste luften og vant foran Dag og Tor på henholdsvis 2 og 3 plass. Dessverre greide ikke jeg å forsvare min 4 plass av de 4 som hadde maks etter 4 runder, for jeg fløy en dårlig runde og 2 andre fløy lengre og passerte meg i sammendraget i denne 7,minutters runden. Ole hadde stoppet når regnet begynte, noe flere av svenskene som hadde misset også gjorde.

Så takk til arrangørene for ef flott friflukthelg midt i Sverige.Vi kommer igjen. Ref. Vegar N.